
Cydnabyddiaeth Deallysrwydd Artiffisial

Rwy’n cadarnhau nad wyf wedi defnyddio unrhyw offer DA wrth ymchwilio a chreu’r aseiniad hwn. 
Rwy’n cadarnhau nad wyf wedi cyflwyno unrhyw ddeunyddiau a gynhyrchwyd gan DA fel fy ngwaith fy hun. 
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth

Targedau o fy aseiniad blaenorol

	Targed
	Sut yr wyf wedi mynd i'r afael â hyn yn y gwaith hwn

	

Gofala fod dy rhestr gyfeirnodi yn cyfateb i ofynion llawlyfr cyfeirnodi Harvard y Brifysgol.


	
Byddaf yn defnyddio llawlyfr cyfeirnodi Harvard

	
Ymgysyllta gydag ystod ehangach eto o lenyddiaeth gan ystyried safbwyntiau sydd y tu hwnt i’r safbwyntiau sefydledig, e.e.  sut mae meddwl am asesu ar gyfer dysgu wedi datblygu ymhellach yng ngoleuni’r datblygiadau yng Nghwricwlwm i Gymru?


	

Byddaf yn ceisio ymgysylltu gydag ystod ehangach o lenyddiaeth




Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial a’r heriau posib all ymddangos.

Erthygl 29 – rhaid cyfeirio addysg plentyn at ddatblygu personoliaeth y plentyn, eu doniau, a’u galluoedd meddyliol a chorfforol hyd eithaf eu potensial – Comisiynydd Plant Cymru 2025
Does dim dwywaith bod cefnogi dysgwyr i gyrraedd eu llawn botensial yn agwedd moesol i ddysgu ond mae hefyd nawr yn rhywbeth angenrheidiol yng Nghymru fel y gweler yn un o hawliau’r plant, Erthygl 29. Yn bendant dylai fod yr un hawl â phob dysgwr i gyrraedd eu gwir botensial boed yn niwronodweddiadol neu’n niwroddargyfeiriol. Gweler yng nghod Anghenion Dysgu Ychwanegol 2021 Cymru bod hyn yn amlinellu’r holl gyfrifoldebau sydd gan athrawon a’r ysgol er mwyn cynorthwyo'r rheini sydd ag anghenion dysgu ychwanegol [ADY], a sut mae sicrhau bod hawliau’r plant yn cael i gyflawni er mwyn rhoi’r cyfle gorau i bawb llwyddo(Llywodraeth Cymru 2021). 
Yn ogystal â hawliau plant, mae yna ddeddfau sy’n amddiffyn dysgwyr niwroddargyfeiriol ac anabl sef Deddf Cydraddoldeb 2010 (Llywodraeth DU. Dim dyddiad.) a Deddf Plant a Theuluoedd 2014 (Brader, C. 2024.). Amddiffynna’r Ddeddf Cydraddoldeb 2010 pob dysgwyr â nam corfforol neu niwrolegol, nad oes hawl dangos unrhyw duedd i ddysgwyr o achos eu gallu i gymharu â rheini sydd o allu cyffredin. Sonia’r ddeddf yma hefyd bod gan ysgolion y ddyletswydd i wneud newidiadau rhesymol i addysg rheini sy’n niwroddargyfeiriol trwy ddarparu: mwy o amser i gwblhau tasgau; ymyraethau; modd arall o gyflwyno tasgau ac ati. Gweler bod angen cynllun addysg, iechyd a gofal [EHCP] mewn lle er mwyn sicrhau bod yr unigolion yn llwyddo yn yr ysgol. Adolygwyd yr EHCP yn flynyddol. Deddf benodol i gefnogi plant niwroddargyfeiriol yw Deddf Plant a Theuluoedd 2014 gan gynnwys sicrhau ymyraethau cynnar i gefnogi’r anawsterau. 
Yng Nghymru dylid fod gan bob dysgwr sydd ag ADY cynllun datblygu unigol [CDU] sy’n amlinellu’r anghenion penodol a sut bydd yr ysgol yn cynorthwyo’r datblygiad personol o fewn yr ysgol (SnapCymru, Dim dyddiad.). Rhaid i’r cydlynydd anghenion dysgu ychwanegol [CADY] adolygu’r CDU pob blwyddyn ar ôl chynnal cyfarfod gyda’r  rhiant, athrawes dosbarth ac unrhyw asiantaethau allanol priodol. 
Cyn cynnig ymyrraeth i ddysgwr, rhaid dilyn proses adnabyddi ADY. Rhaid gwahaniaethu’n effeithiol er mwyn sicrhau bod y dysgwr penodol medru cael mynediad i’r gwaith gosodwyd (Cady. (2025.). Os yw hyn dal yn heriol i’r dysgwr mi fydd yr athrawes dosbarth medru trafod y mater gyda’r CADY er mwyn ceisio dechrau ymyrraeth cyn monitro cynnydd ac yna symud ymlaen. Posib bydd cynnal cyfarfod gyda’r rhieni er mwyn trafod gofidion ac efallai mynd cam ymhellach i gynnwys asiantaethau allanol os yn briodol. 
Yn yr aseiniad yma, byddaf yn drafod ymyrraeth posib credaf byddai’n buddio bachgen 9 oed sy’n ymddangos nifer o nodweddion ADY. Am resymau anhysbysrwydd moesegol Bera 2024, byddaf yn cyfeirio at y bachgen fel ‘Twm’ o fewn yr aseiniad (Llywodraeth DU. 2024.). Dysgwr blwyddyn 5 yw Twm serch hyn, mae ar hyn o’r bryd yn gweithio tuag at ofynion camau cynnydd un a dau ar draws y cwricwlwm (Llywodraeth Cymru, 2019).  Mae ganddo 1:1 llawn amser oherwydd, ei anghenion dwys. Mae Twm yn cael anawsterau aros yn y dosbarth llawn amser ac yn cerdded allan yn aml iawn. Ar ddiwrnodau gwael, mae gwell gan Twm gofalu ar ôl dysgwyr iau'r ysgol yn hytrach na chwarae gyda’i gyfoedion dosbarth. Er bod Twm medru cymdeithasu i raddau gyda’i gyfoedion dosbarth, dydi Twm ddim yn ymdopi gyda chwmni nifer o bobl ar yr un pryd yn dda iawn. Anodd iawn yw rheoli teimladau i Twm, yn aml mi fydd yn cau lawr os yw’n teimlo ar ben y byd, yn grac neud drist. Bydd hefyd yn bwrw dysgwyr eraill oherwydd y diffyg rheolaeth. Pwysig iawn yw plesio athrawon a chyrraedd nod penodol i Twm. Does dim ymwybyddiaeth o beth yw gofod personol gan Twm, yn aml bydd yn ymosod ar ofod personol eraill oherwydd ei fod yn crefu agosatrwydd eraill. Dydy hylendid personol ddim yn ymddangos fel blaenoriaeth yn y cartref – yn aml mynycha Twm ysgol heb frwsio’i ddannedd, mewn dillad brwnt a heb fwyta. Pwysig yw nodi does dim diagnosis ffurfiol gan Twm, er hyn, mae gan yr ysgol dyletswydd i addasu ei addysg i fod yn gynhwysol ac i fod ar lefel gallu Twm er mwyn iddo ddatblygu ar lefel ei hun.  Gweler yn yr atodiadau proffil personol Twm. Gallwn ddadlau bod sgiliau echddygol manwl Twm yn wan i gymharu â beth ddylai fod yn gallu gwneud yn ôl ei oedran. 
Yr ymyrraeth ddewisol i Twm fyddai ymyrraeth meithrin sgiliau bywyd (NurtureUK. 2023.).  Does dim dwywaith byddai arfu Twm gyda’r sgiliau mae’r ymyrraeth yma’n dysgu’r plant yn caniatáu iddo fod yn fwy annibynnol mewn bywyd fel brwsio’i ddannedd. Mi fydd hefyd yn rhoi’r cyfle iddo ymdopi gweithio mewn amgylchedd sy’n cynnwys plant eraill tua’r un oedran ar ei ddiwrnodau gwael. Yn sicr mi fydd ei ddealltwriaeth o beth yw diet cytbwys a sut mae gofalu am hylendid personol yn cynyddu yn ystod yr ymyrraeth. Ymyrraeth ymarferol yw hyn, felly, mi fydd Twm fedru canolbwyntio’n well a mwy bodlon i ymuno a thrafodaethau neu dasgau. Er bod yna rhaglen i ddilyn, posib yw teilwra’r ymyrraeth i ofynion personol grŵp bach o ddysgwyr.
Cyn i Twm cael ymyrraeth byddai’n rhaid cael caniatâd wrth ei fam oherwydd nad yw’r ymyrraeth yn rhywbeth sydd yn cael i gynnig i’r ysgol gyfan (Llywodraeth Cymru. 2021.). Ar ôl hyn bydd yn bosib dechrau creu rhaglen berthnasol i’r hyn mae angen i Twm datblygu.
Awgrymaf fod Twm yn datblygu ei sgiliau hylendid personol fel sut mae brwsio’i ddannedd, golchi dwylo ac ati. Sgiliau bywyd fel sut mae rhoi menyn ar dost, gwneud tost ac yna symud i weithio brechdan. Posibiliad arall byddai dysgu sut mae siarad yn gwrtais gyda phobl, delio gyda theimladau a’r hyn sy’n iach i ni fel pobl gwneud a bwyta yn ffactorau pwysig cynnwys wrth greu rhaglen Twm. 
Cynorthwyydd a’r CADY bydd yn gyfrifol am y grŵp, serch hyn mi fydd yna gyfle i gynnwys yr athrawes dosbarth a mam Twm mewn sgyrsiau ar hyd yr ymyrraeth. 
Heb os, mae cysondeb yn elfen sy’n effeithio ar hwyliau ac ymddygiad Twm, gyda hyn mewn cof hoffwn i’r grŵp cymryd lle yn ddyddiol ac yn foreol. Bydd yr amser yma yn caniatáu i Twm gweithio ei dost boreol ac yn amseri dda i sicrhau ei fod wedi cael pryd o fwyd a diod cyn mynd ati i weithio mewn modd mwy traddodiadol am weddill y diwrnod ysgol. Gall gwasanaethau hir amharu ar y sesiwn yma er bydd y gwasanaethau yma’n brin. 
Ar ôl cyfarfod gyda CADY fy ysgol lleoliad, daeth yn amlwg bod yna hyfforddiant angenrheidiol i gwblhau cyn medru cynnal grŵp magwraeth ac felly byddai’n syniad i hyfforddi 3 aelod o staff cynorthwyol er mwyn goresgyn methu cynnal y grŵp o achos salwch. Yn amlwg, mi fydd cyllid yn effeithio ar wireddu hyfforddi 3 aelod o staff ac felly, byddai’n fwy tebygol bydd y grŵp methu cael ei gynnal pan fydd salwch.  Yn yr ysgol mae yna gaban tu allan gyda chyfleusterau gegin, ardal paratoi ac ardal gwaith ysgrifenedig, felly dyma fydd yr ardal ddelfrydol i gynnal y grŵp ymyrraeth. Mae gan yr ysgol system bwcio’r caban, felly, hawdd iawn bydd blocio’r amser penodol bant er mwyn i’r ymyrraeth cymryd lle. 
Gall diffyg cyllid hefyd dirywio llif yr ymyrraeth oherwydd ei bod yn ymyrraeth ddrud er mwyn sicrhau bod yr holl gynhwysion a chyfarpar ar gael i’r grŵp. Er mwyn ceisio arbed yr hyn bydd rhaid gwario o’r cyllid ysgol, efallai byddai’n syniad cynnal diwrnodau codi arian ble mae dysgwyr y grŵp ymyrraeth yn gweithio gyda’i gilydd er mwyn pobi cacennau neu gynnal diwrnod hwylus bydd hyn yn cynorthwyo datblygiad cyfannol y dysgwyr ac yn cwrdd â gofynion y pedwar diben sy’n rhan o’r cwricwlwm i Gymru (Llywodraeth Cymru. 2015.). 
Her arall o gael yr ymyrraeth yma bydd yr effaith o ail ymuno â gwersi yng nghanol y wers, gall hyn dirywio llif y gwersi a chael effaith ar y dysgwyr eraill sy’n rhan o’r dosbarth yn ogystal â gwneud dechrau’r dasg yn anoddach i Twm oherwydd byddai’n dechrau ymhell ar ôl pawb arall. Mae’n bosib bydd Twm yn tynnu sylw’r dysgwyr eraill er mwyn rhannu’r hyn byddai wedi cwblhau yn y sesiynau ymyrraeth.  
Dywed CADY fy ysgol lleoliad bod modd tracio cynnydd Twm yn y sesiynau ymyrraeth trwy wneud fideo ohono’n cwblhau’r tasgau ar y dechrau, canol ac yna erbyn y diwedd datblygu sgil penodol byddai hyn yn fodd effeithiol o gasglu tystiolaeth heb ychwanegu unrhyw bwysau arno wrth gael i asesu. Mae yna drybedd ar gael yn yr ysgol er mwyn gosod llechen i ffilmio. Byddai’n syniad sicrhau bod ffeil penodol i gasglu’r holl dystiolaeth i’r un ardal. 
Posib bydd cynnig yr ymyrraeth yma i Twm yn yr ysgol uwchradd oherwydd does dim terfyn ar y sgiliau bywyd gall unrhywun datblygu boed yn niwronodweddiadol neu’n niwroddargyfeiriol. 
Yn ôl Rogers (1959), datblyga plant yn naturiol i ymddangos y chwant o  gyflawni tasgau a phrofiadau yn annibynnol a gyda’r cymorth cywir mae’n bosib i bobl tyfu i fod yn ddinasyddion galluog (DeRobertis,E. 2006.). Cred Maslow (1954) bod yna elfennau allweddol mae’n rhaid cael neu gyrraedd cyn medru llwyddo ar draws boed yn academaidd neu mewn bywyd. Hunan werth yw’r nodwedd cyn medru cyflawni tasgau’n annibynnol ar hierarchaeth anghenion Maslow, petai hyn yn wir, yn bendant mi fydd y grŵp ymyrraeth sgiliau bywyd yn holl bwysig i adeiladu hunan werth Twm (Ellis, P et al. 2023.). Cyntunau datganiad hierarchaeth anghenion Maslow gyda’r hyn dwedir Rogers bod rhaid cwrdd â gofynion emosiynol a seicolegol cyn symud i weithio ar ddysgu lefel yn uwch. Dadleua Skinner (1953) gydag effeithiolrwydd cynnal grŵp magwraeth oherwydd diffyg cyflyru er mwyn cywiro ymddygiad gwael er hyn, mae’n bosib i Twm dysgu trwy wneud camgymeriadau a gwella’i ymddygiad gydag atgyfnerthiad positif ei hun ar ôl cwblhau tasgau’n annibynnol (Cherry, K. 2024.).
Gallwn awgrymu bod ymyrraeth grŵp magwraeth yn gyd fynd gyda’r hyn awgryma Vygotsky (1978), yn ei ddamcaniaeth datblygiad gwybyddol (Silalahi, R. 2019). Yn y canol yw’r sgiliau sydd gan Twm, o amgylch hyn yw’r ardal datblygu brocsimol sef yr hyn sydd o fewn gallu Twm gyda chymorth fel scaffaldi ac yna yw’r hyn sydd allan o’i gallu’n llwyr. Bwriad yr ymyrraeth bydd i gynorthwyo Twm i ddatblygu’r ardal brocsimol er mwyn i’r hyn mae’n cyflawni’n annibynnol tyfu.
Posib yw awgrymu bydd yr ymyrraeth yma o fudd i Twm oherwydd ei gefndir cartrefol ansefydlog efallai nad oedd wedi cael y cyfle i adeiladu ymlyniad cryf gyda’i rieni, felly, bydd yna gyfle i adeiladu gwell perthynas ganddo ac i ennill ei ffydd mewn oedolion. Awgryma Bowlby ac Ainsworth (1991) bod pobl yn ymddangos ymddygiad anrhagweladwy ac osgoi sefyllfaoedd penodol oherwydd diffyg ymlyniad o enedigaeth (Mcleod,S. 2024. ; Hazan, C. ; Shaver, P. 1994.). Gwell rheolaeth, cyfathrebu a chyfle i fagu perthynas yw rhai o’r nodweddion buddiol o gynnal grwpiau dysgu bach (Burgess, A. et al. 2020; Zayed, N. 2016). Dyma yn union bydd yr ymyrraeth ddewisol – mi fydd hyn yn caniatáu i’r staff bydd yn cymryd y sesiynau i weithio ar ymlyniad Twm cyn symud ymlaen i ychwanegu ymyrriaethau eraill byd yn cynorthwyo’i daith academaidd. Anghytuna Piaget (1952) gyda chynnal grŵp rhoi magwraeth oherwydd cred bod y ffocws ar ddatblygu’n gymdeithasol ac yn emosiynol yn hytrach na datblygu’n wybyddol (Pakpahan, F. ; Saragih, M. 2022.). Dadleuwn gyda hyn oherwydd nid yw Twm yn cyrraedd gofynion meddwl gweithredu diriaethol Piaget er ei fod yr oedran, byddai Twm yn gweithio tuag at gam dau o ddamcaniaeth Piaget a byddai’r grŵp ymyrraeth yn caniatáu iddo gael y cyfleoedd i ddatblygu’n wybyddol i gwrdd â’r hyn sy’n rhan o gam dau ei ddamcaniaeth. 
Gweler bod grwpiau magwraeth yn cyd-fynd gyda damcaniaeth Bandura (1977) o ddysgu’n gymdeithasol (Bijandi, M. et al. Nabavi, R. 2011.). O fewn y grwpiau magwraeth gweler arsylwi, efelychu a modeli’n cymryd lle ym mhob sesiwn ar draws, gall hyn rhoi’r cyfle i’r dysgwyr ennyn arferion da i ddefnyddio o ddydd i ddydd. Gyda’r grŵp yn un ymarferol, gallwn amau bydd Twm yn talu sylw, mi fydd hyn wedyn yn bwydo'r wybodaeth mae’n cofio er mwyn iddo fedru efelychu’r weithred ac eisiau cwblhau’n annibynnol y tro nesaf iddo wneud yr un peth. 
Os edrychwn ar system ecolegol Bronfenbrenner (1979), gwelwn fod yna nifer o haenau sy’n effeithio ar unigolyn (Ryan, J. Dim dyddiad.). Efallai bod datblygiad Twm heb ddilyn yr un patrwm a’i gyfoedion dosbarth oherwydd bod ei system feicro yn ansefydlog gyda’r hyn mae’n ei gweld ac yn byw gartref ac felly er bod yr ysgol yn rhan o’r system meso, gall ymyrraeth magwraeth gosod rhyw fath o gymorth a sefydlogrwydd ac actio fel math o system feicro iddo er mwyn cynnal datblygiad cyfannol. Os oes system meso gryf gan Twm, mae yna bosibilrwydd bydd yn llwyddo hyd eithaf ei gallu. Awgryma Eysenck (1975) bod ymddygiad a sut mae pobl yn delio gydag emosiynau ar sail ei geneteg ac felly nad oes modd cynorthwyo Twm i wella sut mae’n delio gyda phobl a sefyllfaoedd arall gan ddarparu’r ymyrraeth yma oherwydd ei fod wedi etifeddu’r ffordd ymddygiad yma o’i rieni (McGrath, M. Dim dyddiad.).
Er gall yr ymyrraeth yma buddio Twm mewn nifer o ffurf, mi fydd yn colli llawer o oriau dysgu academaidd ac felly, mae’n bosib bydd yn cwympo bellach tu ôl ei gyfoedion ac yn effeithio ar ei gallu i lwyddo’n academaidd. Yn ôl llywodraeth y Deyrnas Unedig (2022.), mae yna berthynas rhwng absenoldeb a llwyddiant, heb os bydd Twm yn colli gwersi traddodiadol wrth fynychu’r ymyrraeth. Er hyn, mae’n bosib bydd mwy bodlon cymryd rhan yn y gwersi traddodiadol ar ôl mynychu’r sesiynau ymyrraeth ddyddiol oherwydd gall ei hunan werth bod yn uwch na’r hyn byddai heb yr ymyrraeth.  
Er bod yna nifer o ymyraethau eraill gall buddio anghenion Twm fel sesiynau gyda emostional literacy support assisstants (ELSA) sydd yn ymyrraeth wythnosol yn trafod a deall emosiynau (Unknown. 2017.). Chwe wythnos yw hyd yr ymyrraeth yma, ac felly, credaf fod yna posibilrwydd i Twm teimlo ar goll ar ôl i’r wythnosau gorffen. Cynorthwywyr sydd fel arfer yn cymryd y sesiynau ELSA, ac yn aml nad oes amser penodol wythnosol iddynt gynnal y sesiynau, felly, credaf byddai’r anghysondeb yn effeithio ar Twm mewn modd negyddol. 
Ymyrraeth posib arall i Twm fyddai ymyrraeth TRANDEP, sydd yn cynorthwyo gyda sgiliau Cymraeg (Sir Ceredigion. 2024.). Ymyrraeth sy’n cymryd lle tu allan i’r dosbarth yw TRANDEP mewn grwpiau bach sy’n hyrwyddo dysgu Cymraeg mewn modd hwylus a strwythuredig. Byddaf yn awgrymu cynnal yr ymyrraeth yma i Twm yn ogystal â’r grŵp magwraeth. 
Yn bendant, byddai cynnal yr ymyrraeth grŵp magwraeth yn fuddiol i bob dysgwr ar draws yr ysgol er mwyn datblygu a mireinio’r sgiliau bywyd i dyfu i fod yn unigolion iach, hyderus er yn anffodus cyllid sydd yn hawlio penderfyniadau o gynnwys gweithdai fel hyn o fewn ysgolion ac felly byddai’n afrealistig rhedeg ymyrraeth fel hyn o fewn dosbarthiadau. Pe bai’r ymyrraeth yma yn cymryd lle ar draws, yn naturiol byddai llwyth gwaith athrawon yn cynyddu sydd yn gwrthgyferbynnu gyda nod nifer o fudiadau fel yr ‘Education Ednowment Foundation’ sydd yn ceisio darparu cefnogaeth i leihau’r llwyth gwaith sydd gan athrawon (EEF. 2025.). 
Gweler yn rhan o adroddiad Estyn (2019) eu bod yn cefnogi grwpiau magwraeth a bod yna tystiolaeth gwelwyd athrawon gwelliant mewn ymddygiad, cyfranogiad ac ymrwymiad y dysgwyr i weddill y gwersi. Sonia hefyd bod presenoldeb o fewn ysgolion sy’n cynnig grwpiau magwraeth wedi cynyddu’n sylweddol. 
Ymyrraeth sy’n rhan o’r diwrnod ysgol yw grŵp magwraeth, er hyn byddai’n syniad cynnig nosweithu hyfforddiant i rieni a gwarchodwyr er mwyn iddynt geisio datblygu sgiliau bywyd y plant adref ac adeiladu ar berthynas personol gyda’u plant er mwyn cryfhau system ecolegol y plentyn. 
Ar ôl edrych ar y ddau ochr sydd i’r ymyrraeth yma, teg yw dweud bod y buddion yn gorbwyso’r gwendidau ac felly dyma yw’r ymyrraeth gall buddio Twm mwyaf yn ei fywyd tu hwnt i’r ysgol. 
I gyfeirio nôl at Erthygl 29 (Comisiynydd Plant Cymru 2025), mae dyletswydd ar athrawon i sicrhau bod addysg plant yn cynorthwyo datblygiad galluoedd corfforol a meddyliol hyd eithaf eu potensial. Does dim amau bod grŵp magwraeth yn cwrdd â gofynion yr erthygl yma gyda’r cyfle i ymestyn pob unigolyn sy’n rhan o’r grŵp hyd eithaf ei gallu personol.
Yn y bôn, cynorthwyo plant i dyfu’n gyfannol yw bwriad cwricwlwm i Gymru, does dim amheuaeth bod yr ymyrraeth grŵp magwraeth yn cynorthwyo gyda hyn ac yn creu amgylched cynhwysol. Os edrychyd yn arwynebol, efallai nad yw’r grŵp yn draddodiadol academaidd, serch hyn, credaf ei bod yn rhoi’r cyfle i’r cyn-orthwyr sy’n rhan ohono ddysgu’n drawsgwricwlaidd a chynnwys dysgu trwy chwarae sef prif nod y dysgu sylfaen yng Nghymru (Llywodraeth Cymru. 2023.).

Proffil Twm
Dyma Twm. 	
Mae Twm yn fachgen 9 mlwydd oed ac yn ddysgwr blwyddyn 5. Mae ganddo 2 frawd sy’n mynychu ysgol gynradd wahnaol iddo. 
Mae bywyd cartrefol Twm yn heriol, nad yw o hyd yn cael ei fwydo, nad yw hylendid personol yn flaenoriaeth – mae’n dod i’r ysgol heb olchi am ddyddiau, nad yw o hyd yn brwsio’i ddannedd. Mae ef a’i frodyr iau hefyd yn mynd gyda’r fam i aros yn nhŷ’r partner newydd. Ar hyn o’r bryd, nad oes gan Twm cyswllt gyda dad. Mae’r gwasanaethau cymdeithasol yn monitro Twm a’i frodyr. Rydym yn ymwybodol bod hanes o’r fam yn cymryd cyffuriau.
Nid yw Twm yn cyrraedd gofynion y camau cynnydd mae gweddill y dosbarth yn gweithio arnyn nhw. Mae ei lefel ar draws yn bwrw camau cynnydd 1 a 2. Mae gan Twm 1:1 am fod ei anghenion mor ddwys. Mae Twm yn gweld hi’n anodd ymdopi gyda gweithio yn y dosbarth ac nid yw’r trafodaethau o fewn ei gallu yn aml. Pan fydd Twm fodlon aros yn y dosbarth bydd angen ail esbonio’r drafodaeth iddo ar ei lefel gallu, neu ofyn i’r 1:1. Mae Twm yn mwynhau gweithgareddau ymarferol ac yn aml yn cymryd rhan mewn gwersi ymarfer corff gyda gweddill y dosbarth.

Nad oes gan Twm y rheolaeth i eistedd a gwrando ac mae’n aml yn tarfu ar draws y dosbarth neu unrhywun sydd yn siarad. Mae e’n cerdded allan o’r dosbarth yn aml ac yn bwrw dysgwyr eraill pan nad yw mewn hwyliau da. Mae Twm hefyd yn gallu bwrw pan mae’n gyffrous. Ar ei ddiwrnodau gwael, mae Twm tueddol o fynd i gymdeithasu gyda dysgwyr llai'r ysgol sef dosbarth derbyn.

Mae plant y dosbarth wedi ymdopi gyda sut mae Twm yn ymddwyn ac yn aml yn annog iddo chwarae gyda nhw serch hyn, maent yn ceisio osgoi cwmni Twm pan nad yw pethau’n mynd ei ffordd ei hun. Dydy Twm ddim yn ymwybodol o beth yw gofod personol. Mae Twm yn mwynhau cwmni oedolion ac yn aml eisiau plesio athrawon. Yn yr ysgol teimla Twm yn ddiogel ac yn hapus.

Mae sgiliau ieithyddol Twm yn syml iawn. Mae’n adnabod llythrennau’r wyddor Saesneg a’r rhan fwyaf o’r wyddor Cymraeg. Mae Twm yn ffurfio brawddegau syml ar lafar yn Saesneg. 

Dydy sgiliau echddygol mân Twm ddim yn gryf iawn. Dydy e ddim yn hoffi torri allan, ysgrifennu ac ati oherwydd ei bod yn her iddo. Mae Twm yn cael trafferth canolbwyntio am amser hir ac yn troi i siarad am un rhywbeth heblaw’r dasg dan sylw.

Mae Twm yn hoff iawn o gemau cyfrifiadur megis Minecraft er mae ei ymddygiad yn newid yn llwyr i fod yn fyr ei dymer a mwy bygythiol tuag at eraill.

Mae Twm fedru gwisgo’i hun. Dydy Twm ddim yn gallu neidio ar un coes, cydbwyso ar un goes. Mae rhedeg yn elfen gorfforol arall sy’n heriol i Twm.

Caiff Twm siom mawr wrth golli neu os nad yw pethau’n mynd y ffordd ddisgwyliedig iddo ac weithiau mi fydd yn bwrw plant eraill neu bethau pan fydd yn siomi. Rhan fwyaf o’r amser, mae Twm eisiau plesio oedolion ac yn crefu sylw oedolyn. Os yw Twm yn teimlo unrhyw deimlad sydd ddim yn arferol iddo, mi fydd yn cerdded bant ac yn cau lawr wrth bawb.

Hoff liw Twm yw gwyrdd. Mae’n hoff o siarad am minecraft neu’r hyn mae ef wedi cyflawni o fewn y diwrnod. Dengys Twm ddiddordeb i wybod pa ddigwyddiadau sydd yn y dyfodol agos. Mae hefyd yn hoff o gael gwybod beth fydd trefn y dydd i’r diwrnod nesaf er mwyn iddo gael paratoi yn feddyliol am y diwrnod sydd i ddod.  

